
DIRECŢIA DEZVOLTARE

Serviciul Dezvoltare Locală şi Integrare Europeană (S.D.L.I.E.)
SC2010- 26565/4.11.2010
REFERAT

privind modificarea denumirii asociaţiei care face obiectul
 Hotărârii C.L.M.T. nr. 103/ 30.03.2010,
din „Agenţia de Energie a Judeţului Timiş” 

în „Asociaţia pentru Managementul Energiei Timiş” 
La solicitarea Consiliului Judeţean Timiş, Consiliul Local al Municipiului Timişoara a adoptat Hotărârea nr. 103 din 30.03.2010 privind aprobarea asocierii Municipiului Timişoara pentru constituirea Asociaţiei „Agenţia de Energie a Judeţului Timiş”; Consiliul Judeţean Timiş a avut iniţiativa elaborării proiectului  „Înfiinţarea Agenţiei pentru managementul energiei în judeţul Timiş” şi a obţinut fonduri nerambursabile pentru acest proiect din programul european „Energie inteligentă în Europa”, pentru accesarea finanţării fiind necesară constituirea unei asociaţii, astfel cum este definită prin Ordonanţa Guvernului nr. 26/2000 cu privire la asociaţii şi fundaţii, cu modificările şi completările ulterioare, prin asocierea judeţului Timiş, prin Consiliul Judeţean Timiş, cu municipiul Timişoara, prin Consiliul Local al municipiului Timişoara, S.C. Colterm S.A., Universitatea Politehnica din Timişoara, Federaţia Asociaţiilor de Proprietari Timişoara şi Camera de Comerţ, Industrie şi Agricultură Timişoara. 
Ulterior, prin adresa înregistrată la Primăria Municipiului Timişoara cu nr. SC2010-26037/1.11.2010, Consiliul Judeţean Timiş ne-a comunicat poziţia Ministerului Justiţiei în privinţa denumirii asociaţiei, în sensul că este interzisă utilizarea în denumirea asociaţiei a unor sintagme sau cuvinte susceptibile să creeze confuzie cu denumirea unor autorităţi sau instituţii publice de interes naţional sau local, în baza Legii 34/2010 care modifică Ordonanţa Guvernului nr. 26/2000, conform căreia se constituie această Asociaţie, şi, drept urmare, ne-a solicitat modificarea denumirii asociaţiei care face obiectul Hotărârii C.L.M.T. nr. 103/ 30.03,2010, din „Agenţia de Energie a Judeţului Timiş” în „Asociaţia pentru Managementul Energiei Timiş”.

Pentru denumirea „Asociaţia pentru Managementul Energiei Timiş”, Ministerul Justiţiei a acordat dovada de disponibilitate nr. 88549 din 31.08.2010.
Luând în considerare cele menţionate mai sus, 

     PROPUNEM spre aprobare:

· modificarea denumirii asociaţiei care face obiectul Hotărârii C.L.M.T. nr. 103/ 30.03.2010, din „Agenţia de Energie a Judeţului Timiş” în „Asociaţia pentru Managementul Energiei Timiş”;

· desemnarea Primarului Municipiului Timişoara, D-nul Gheorghe Ciuhandu, în calitate de reprezentant al Consiliului Local al Municipiului Timişoara, în cadrul Adunării Generale şi Consiliului Director ale Asociaţiei pentru Managementul Energiei Timiş şi, totodadată, se împuterniceşte să semneze Actul Constitutiv şi Statutul Asociaţiei;

·  modificarea operând inclusiv asupra Actului Constitutiv şi asupra Statutului Asociaţiei.

